Strejken for FOA's medlemmer i landets kommuner ser ud til at stoppe onsdag. Arbejdsgiverne i Kommunernes Landsforening (KL) og FOA er mandag morgen enige om ny overenskomst. Forbundets hovedbestyrelse skal mandag aften tage stilling til forligsteksten. Hvis hovedbestyrelsen siger ja, skal medlemmerne stemme frem til den 29. maj, og strejken stopper fra natten til onsdag. Ifølge KL's topforhandler, Mads Lebech (K), skulle der yderligere 35 millioner ekstra kroner til for at få en overenskomst på plads. Arbejdsgiverne har tidligere tilbudt treårige overenskomster, der koster 12,8 procent, mens sosuområdet kunne få lidt over 420 millioner ekstra kroner. - Der er fundet yderligere 35 millioner kroner, siger Mads Lebech. /ritzau/

Opsummering:
Efter mere end 19 timers forhandlinger er FOA og arbejdsgiverne i Kommunernes Landsforening nu enige om udkast til ny overenskomst.